
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 14P/84/2024 8724202049 11. 11. 2024 JUDr. František Krasňan ECLI:SK:OSPP:2024:8724202049.3
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, vo veci starostlivosti o mal. deti - A. B., nar. XX.X.XXXX a C. B., nar. XX.X.XXXX, bytom u matky, zast. kolíznym opatrovníkom Úradom práce, sociálnych vecí a rodiny Poprad, deti rodičov: matka D. E., nar. XX.X.XXXX, bytom F. G. XXXX/XX, A., právne zastúpená: JUDr. Tibor Bašista, advokát so sídlom Poprad, Štefánikova 8 a otec D. B., nar. XX.X.XXXX, bytom A., t. č. bytom H. I. XXX, v konaní začatom na návrh matky o úpravu rodičovských práv a povinností, takto rozhodol: I. Schvaľuje rodičovskú dohodu v tomto znení: Maloleté deti - A. B., nar. XX.X.XXXX a mal. C. B., nar. XX.X.XXXX sa zverujú do osobnej starostlivosti matky D. E., nar. XX.X.XXXX, ktorá ich bude zastupovať a spravovať ich majetok. Otec mal. detí D. B., nar. XX.X.XXXX sa z a v ä z u j e prispievať výživným v sume 130,- eur mesačne na mal. A. a sumou 130,- eur mesačne na mal. C., na každé dieťa do 15. dňa v mesiaci vopred na účet matky, a to počnúc dňom 1.5.2024 až do doby, kým sa nezmenia pomery. Dlžné výživné za obdobie od 1.5.2024 do 31.10.2024 činí zo strany otca sumu 400,- eur, ktorú sa otec zaväzuje uhradiť v dodatočnej lehote 3 mesiacov od 11.11.2024. Otec mal. detí sa z a v ä z u j e prispievať na osobitný sporiaci účet sumou 20,- eur mesačne na mal. A. a sumou 20,- eur mesačne na mal. C., a to do 15. dňa v mesiaci vopred na každé dieťa, a to na účet, ktorý za tým účelom zriadi do 10 dní od tohto pojednávania matka mal. detí, a to až na dobu dosiahnutia plnoletosti oboch mal. detí. Otec je oprávnený stretávať sa s mal. deťmi každý druhý víkend v mesiaci, a to v sobotu od 10:00 hod. do 17:00 hod. a v nedeľu od 13:00 hod. do 17:00 hod. bez možnosti prenocovania mal detí u otca. II. Žiaden z účastníkov nemá právo na náhradu trov konania. odôvodnenie: 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie.
3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia.

